ອົງການ IOC ປະກາດຊື່ 5 ເມືອງ ທີ່ເຂົ້າແຂ່ງຂັນ ເປັນເຈົ້າພາບ ຈັດໂອລິມປິກ ປີ 2024 
ຫ້າເມືອງ ທີ່ໄດ້ຖືກຄັດເລືອກ ເຂົ້າຮອບສຸດທ້າຍ ປະກອບດ້ວຍ ບູດາ​ແປັສທ໌ ແຮມ​ເບີກ ປາຣີ ໂຣມ ​ແລະ ​ລອສ ​ແອນ​ເຈີ​​ແລ​ສ໌.
ຄະນະກຳມະການໂອລິມປິກສາກົນ ຫຼື IOC ໄດ້ປະກາດ 5 ປະເທດ ທີ່ຖືກຄັດເລືອກເຂົ້າຮອບສຸດທ້າຍ ເພື່ອເປັນເຈົ້າພາບ ຈັດງານມະຫາກຳ ການແຂ່ງຂັນໂອລິມປິກ ລະດູຮ້ອນ ປີ 2024 ຊຶ່ງປະກອບດ້ວຍ 4 ເມືອງໃນຢູໂຣບ ຄື ບູດາແປັສທ໌ ແຮມເບີກ ປາຣີ ແລະ ໂຣມ ສ່ວນຢູ່ໃນສະຫະລັດ ແມ່ນນະຄອນ ລອສ ແອນເຈີແລສ໌ ຢູ່ແຄມຝັ່ງກ້ຳຕາເວັນຕົກ ອົງການ IOC ໄດ້ທຳການປະກາດ ບໍ່ດົນຫຼັງຈາກ ກຳນົດເສັ້ນ ຕາຍ ຄືທ່ຽງຄືນວັນອັງຄານ ສຳຫລັບບັນດາປະເທດທີ່ເຂົ້າຊິງ ປະທານອົງການ IOC ທ່ານ Thomas Bach ເອີ້ນບັນດາເມືອງ ທີ່ເຂົ້າຮອບສຸດທ້າຍ ວ່າ ເປັນ  ແລະ ໄດ້ຄາດ ໝາຍວ່າ ການແຂ່ງຂັນ ໃນການຄັດເລືອກ ຈະເປັນໄປດ້ວຍ  ການຕັດສິນໃຈ ຄັ້ງສຸດທ້າຍ ຈະຖືກປະກາດໃນປີ 2017 ອັນນີ້ ເປັນການແຂ່ງຂັນໂອລິມປິກ ເທື່ອທຳອິດ ພາຍໃຕ້ວາງແຜນ ຂອງອົງການ IOC ທີ່ໄດ້ ທຳການປະຕິຮູບ ເພື່ອຫັນໄປສູ່ ການເຮັດໃຫ້ງານມະຫາກຳກິລາ ມີປະສິດທິພາບຫຼາຍຂຶ້ນ ສຳຫລັບ ບັນດາເມືອງເຈົ້າພາບ ແລະ ໃຫ້ເປັນແຜນການ ທີ່ເປັນປະໂຫຍດ ຕໍ່ການພັດທະນາ ທີ່ຍືນຍົງ ທ່ານ Bach ກ່າວໃນວັນພຸດມື້ນີ້ວ່າ ອົງການ IOC ຈະປະກອບສ່ວນ ໃນມູນຄ່າ 1 7 ຕື້ໂດລາ ຕໍ່ງານດັ່ງກ່າວ ປາຣີ ສະເໜີຂໍໂອກາດເປັນເຈົ້າພາບ ຈັດການແຂ່ງຂັນ ຄົບຮອບຮ້ອຍປີ ຂອງ ປີ 1924 ທີ່ໄດ້ຖືກຈັດຂຶ້ນ ໃນເມືອງນັ້ນ ໃນຂະນະດຽວກັນ ລອສ ແອນເຈີແລສ໌ ຢາກມີໂອກາດເປັນ ເຈົ້າພາບອີກເທື່ອນຶ່ງ ຫຼັງຈາກທີ່ໄດ້ຈັດການແຂ່ງຂັນ ເມື່ອປີ 1923 ແລະ 1984 ມາແລ້ວ ລອສ ແອເຈີແລສ໌ ແມ່ນເປັນເມືອງດຽວ ທາງພາກເໜືອຂອງເມຣິກາ ທີ່ໄດ້ຖືກຄັດເລືອກ ຫຼັງຈາກທີ່ນະຄອນບອສຕັນ ແລະ ໂຕຣອນໂຕ ໄດ້ຖອນໂຕອອກ ຊຶ່ງທັງສອງເມືອງ ໄດ້ອ້າງ ເຖິງຄວາມເປັນຫ່ວງເລື້ອງຄ່າໃຊ້ຈ່າຍ ແຮມເບີກ ຈະຈັດການລົງປະຊາມະຕິ ໃນເດືອນພະຈິກນີ້ ເພື່ອກຳນົດເບິ່ງວ່າ ພົນລະເມືອງ ຂອງຕົນ ຢາກເປັນເຈົ້າພາບຫຼືບໍ່